**ОТЧЕТ**

**за дейността на НЧ „Надежда 1871” гр. Оряхово**

**през 2018 година във връзка с чл. 26 ал. 4 от ЗНЧ**

През 2018 година дейността на НЧ „Надежда 1871” гр. Оряхово бе съобразена с реализиране на програмата на читалището за културни събития през годината и общинския културен календар.

През 2018 година държавната субсидия беше в размер на 50 250,00 лв. Дофинансиране от Общината на стойност 82 400,00 лв.

Голяма част от планираните мероприятия за 2018 г. на читалището бяха планирани и осъществени, включително и участия в общински мероприятия.

**Културни събития през м. Януари:**

На 6-ти януари 2018 г., по традиция танцовия състав „Изворче” към читалището взе участие в празнуването на „Богоявление” край река Дунав.

На 11-ти януари 2018 г., чествахме 170 години от рождението на поета революционер Христо Ботев в читалнята на библиотеката към НЧ „Надежда 1871”. Прожектиран бе филма „Свобода или смърт” на режисьора Никола Корабов . Представена бе витрина с книги, посветени на творчеството и живота на Ботев.

Гости ни бяха ученици от 11-ти клас от СУ „Христо Ботев” в града ни.

На 21-ви януари 2018 г., самодейците от ТС „Оряховски ритми” и Женския хор към читалището подготвиха художествена програма за Бабинден, Денят на родилната помощ. Те поздравиха медицинските специалисти, работили в АГО в Оряховската болница. На тържеството присъстваха и други дами от града, като гости.

**Културни събития през м. Февруари:**

По повод празника на „Трифон Зарезан” на 03.02. 2018 г. читалището подготви и организира пресъздаване на обичая, който се проведе в двора на Етнографския музей в града ни. Участниците бяха от ТС „Оряховски ритми”, женски хор и самодейци към читалището. Бяха поканени всички жители и гости на града.

На 15.02. 2018 г. с тържествен концерт отбелязахме 120-годишнината от рождението на композитора Дико Илиев в зала „Арена” гр. Оряхово. Участие взеха Представителен духов оркестър на Сухопътни войски гр. София, Младежки духов оркестър при ЦПЛР „Людмила Живкова” гр. Оряхово, Духов оркестър „Дико Илиев”, ТС „Изворче” и мажоретните състави „Майски цветя” и „Александрийка” при НЧ „Надежда 1871” гр. Оряхово. Концертът беше на ниво. Колективите при читалището получиха заслужени поздравления.

На 16.02. 2018 г. самодейци поднесоха цветя на барелефа на Андрей Чапразов, по случай 98 години от неговото рождение.

**Културни събития през м. Март:**

За празника на Баба Марта – 1 март, служителите на НЧ „Надежда 1871” изработиха мартеници и сувенири, които бяха подарени на самодейци, спонсори и граждани. Във фоайето на читалището бе направена изложба на ръчно изработени мартеници и картички.

На 3-ти март – Националния празник на страната Духовия оркестър „Дико Илиев” , самодейци и читалищни служители поднесоха венци по случай 141 години от Освобождението на България.

На 22-ри март самодейците – старите лозари Васко Флоров и Пламен Михайлов засадиха нови лози в двора на Етнографската къща.

На традиционния празник „ Лазаровден” - 30 март, танцовите състави ТС „Изворче” и ТС „Ореховче” при читалището, лазаруваха пред църквата „Свети Георги”.

1-ви април – „Кумичене”. Танцьори от ТС „Ореховче” при читалището взеха участие в пресъздаване на обичая, който по традиция се проведе на брега на река Дунав.

5-ти април – „Великденска работилница” . Децата от ТС „Изворче” и други гости – деца от града боядисаха яйца пред сградата на библиотеката. Прилагаха различни техники с помощта на служители от читалището. Всички се забавляваха.

На 8-ми април на площада пред читалището се проведе „Великденско хоро”, посветен на един от най-големите християнски празници – Великден.

Програмата за празника бе наситена с много музика, песни и танци изпълнени от самодейните състави към читалището. През цялото време за настроението на всички присъстващи се грижеше духовия оркестър „Дико Илиев”, с диригент Кузман Кузманов.

Изложба за най-красиво изпъстрени великденски яйца допринесе допълнително за колорита на празника.

Накрая всички участници в изложбата получиха награди за спомен от участието си в него.

**Културни събития през м. Април:**

По повод Международния ден на детската книга на 18-ти април бяхме поканили родната писателка и поетеса – Юлияна Донева от град Ямбол. На срещата ни с нея, която се проведе в Художествена галерия „Проф. Марин Върбанов”, присъстваха ученици от II-ри и III-ти клас . Няколко деца поднесоха като изненада своеобразен поздрав, рецитал по нейни стихчета.

**Културни събития през м. Май:**

9-ти май – Ден на победата и Ден на Европа. Служители и самодейци поднесоха цветя пред паметника на загиналите за свободата на България.

На 12-ти май ТС „Оряховски ритми” и ТС „Изворче” участваха в народното веселие „Корена на стария орех”.

За 24-ти май - Деня на българската просвета и култура участие взеха МС „Александрийка” и духов оркестър „Дико Илиев”.

От месец май до месец август Библиотеката към читалището си партнира съвместно с Историческия музей в Оряхово по проект „История на слънце”, по програма „Аз дарявам, за да направя промяната”, администрирана от Сдружение „1 юни”. Участва с презентации и доклади на теми „Света на детските приказки”, „Творчеството на български и световни писатели и поети, ”Живота и делото на видни личности от Оряхово”.

**Културни събития през м. Юни:**

На 2-ри юни ТС „Оряховски ритми” взеха участие в Международен фолклорен фестивал – Несебърски накит 2018. Те добавиха ново бижу в колекцията си – Сребърен Несебърски накит. При конкуренция от над 40 състава, получиха достойното второ място.

На 23-ти юни, по покана на кметство Дъболени, Румъния във Фестивал на Динята, взе участие ТС „Оряховски ритми” и представи наши автентични хора.

От 25-ти юни до 1-ви юли танцьорите от ТС „Изворче” участваха в летен творчески лагер-фестивал „Лятна дъга” 2018. Четиринадесет ансамбъла от България, Русия и Украйна взеха участие в демострационни репетиции пред колеги и специалисти. Участие в 5-ти Национален преглед на фолклорните ансамбли на CIOFF България; Финали и Международен фестивал на изкуствата „Лятна дъга 20 век”.

На 29-ти юни на Международния ден на река Дунав участие взеха деца от летните занимания при читалището. Те рисуваха върху речни камъни, правиха лодки от хартия, моделираха с пластилин и много се забавляваха.

**Културни събития през м. Юли:**

В с. Остров на 5-ти юли се проведе традиционния празник на народната носия – Атанасовден . Участие взеха самодейци от певческата група „Оряховски напеви” с фолклорна програма и кулинарна изложба.

На 18-ти юли деца от ТС „Ореховче” поднесоха цветя в знак на почест за 145-та годишнина от гибелта на Апостола на свободата Васил Левски.

През месеците юни и юли в читалището и библиотеката се проведе лятна работа с деца „Приказно лято”, под формата на арт- работилници, детски филми, занимателни игри и разбира се, разучаване на народни танци за начинаещи и деца, гости на града.

**Културни събития през м. Август:**

ТС „Изворче” участва на 15-ти август в най-светлият летния празник **–** Голяма Богородица в гр. Бекет, Румъния.

На 17-ти и 18-ти август по време на Панаирни дни Оряхово 2018, духов оркестър „Дико Илиев” и мажоретните състави „Александрийка” и „Майски цветя” участваха в откриването на XXII-те Празници на духовите оркестри.

В откриването на Къщата – Музей „Дико Илиев” на 17-ти август, взе участие певческа група „Оряховски напеви”.

На 19-ти август в Балканска вечер Оряхово 2018, участваха ТС „Оряховски ритми” и ПГ „Оряховски напеви”.

**Културни събития през м. Септември:**

Колективи от читалището изнесоха концерт на сцената в с. Остров, по повод традиционния селски събор. Удоволствието беше взаимно.

**Културни събития през м. Октомври:**

На 17-ти октомври в „Международния ден на поезията и музиката” наш гост бе писателя, художник, а също и изпълнител на народни песни Йото Николов Йотов.

По време на срещата му със стари и нови приятели, бяха представени негови романи и живописни платна. Срещата приключи с изпълнението му на народни песни от нашия край, които принесоха допълнително настроение.

**Културни събития през м. Ноември:**

По повод Деня на Будителите 1-ви ноември, пред сградата на читалището бе проведен кратък концерт на духов оркестър „Дико Илиев”, участие имаха и възпитаници на НЧ „Надежда 1871” .

21-ви ноември – Ден на град Оряхово. В тържествен концерт в зала „Арена” по повод 141-та годишнина от освобождението на гр . Оряхово, участие взеха духов оркестър „Дико Илиев”, децата от ТС „Ореховче” и Врачанската филхармония.

На 22-ри ноември библиотеката при читалището участва в XV регионална краеведска конференция „Миналото на родния край – послание към бъдещето”.

Община Оряхово на 30-ти ноември организира среща на всички оряховчани, живеещи в столицата. Поводът за това е 141-та годишнина от Освобождението на града ни от турско робство. Читалищните самодейци: децата от ТС „Изворче” и Група за пресъздаване на традиции и обичаи взеха участие в спектакъла „Шепота под старата лоза”.

**Културни събития през м. Декември:**

Запалване на светлините на коледната елха на 14-ти декември, с участие в коледен базар с изработени сувенири и лакомства от самодейци на читалището.

На 20-ти декември коледари от Група за пресъздаване на традиции и обичаи към НЧ „Надежда 1871” посетиха кмета г-н Росен Добрев, колектива на банка ОББ, банка ДСК, аптека „Здраве”, ДГ „Дружба”, ДГ „Пролет” и фирма „Агротехрем” с управител Детелин Цветков. Те пяха и наричаха за здраве, късмет, щастие, хубав живот и берекет.

На 21-ви декември, на Игнажден екипа на НЧ „Надежда 1871” предаде приготвена от тях „Царска туршия” на Социалния патронаж в гр. Оряхово, която достигна до всички, които получават храна.

Коледен концерт на 21-ви декември представи Духов оркестър „Дико Илиев” при НЧ „Надежда 1871”, с участието на ПГ „ Оряховски напеви“, ТС „Майски цветя” и Група за пресъздаване на традиции и обичаи.

За посрещането на Новата 2019 година на 1-ви януари в 00:30часа на пл. „Дико Илиев” взеха участие колектива на читалището, самодейци и танцьори от танцовите състави.

Освен изредените дотук мероприятия, читалищните състави през 2018 г. са имали участия и в други събития, съвместно с други институции.

Изготвил:

гр. Оряхово Боряна Маринова – секретар

на НЧ „Надежда 1871”